บันทึกการประชุมสภาเทศบาลตำบลนาเหรง 
สมัยสามัญ  สมัยที่  2  ครั้งที่  1 ประจำปี  2562
วันที่  7  เดือน มีนาคม พ.ศ. 2562  เวลา 13.30 น.
ณ  ห้องประชุมสภาเทศบาลตำบลนาเหรง  อำเภอนบพิตำ  จังหวัดนครศรีธรรมราช
------------------------------------------

เริ่มประชุมเวลา  

13.30  น.
ระเบียบวาระที่ 1
         เรื่องที่ประธานแจ้งให้ที่ประชุมทราบ



    1.1  ประกาศสภาเทศบาลตำบลนาเหรง  เรื่อง เรียกประชุมสภา สมัยสามัญ  
                                       สมัยที่ 2  ประจำปี พ.ศ. 2562
นายสถาพร วัฒโน
  
อาศัยอำนาจตามความในมาตรา  25   แห่งพระราชบัญญัติเทศบาล    พ.ศ.   




2496 (แก้ไขเพิ่มเติมถึงฉบับที่  13   พ.ศ.   2552)   ประกอบกับข้อ   22   




ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.  
2547 
(แก้ไขเพิ่มเติมถึงฉบับที่  2  พ.ศ.  2554)  จึงเรียกประชุมสภาเทศบาลตำบลนาเหรง สมัยสามัญ สมัยที่ 2  ประจำปี   พ.ศ. 2562   ตั้งแต่วันที่  1   มีนาคม
 พ.ศ. 2562 เป็นต้นไป  มีกำหนดไม่เกิน  30  วัน จึงประกาศให้ทราบโดยทั่วกัน ประกาศ  ณ  วันที่   22   เดือน   กุมภาพันธ์  พ.ศ.  2562
ที่ประชุม


รับทราบ




1.2  แนะนำพนักงานเทศบาลที่ย้ายมาดำรงตำแหน่งใหม่
ประธานสภาฯ


ขอเชิญพนักงานเทศบาลที่ย้ายมาดำรงตำแหน่งใหม่ได้แนะนำตัวให้ที่ประชุมสภา




เทศบาลนาเหรงได้รู้จัก ขอเชิญครับ
นายยรรยง นบพมิตร

เรียนท่านประธานสภาฯ ผู้บริหาร สมาชิกสภาฯ ทุกท่าน กระผม
นายยรรยง นพมิตร ตำแหน่ง หัวหน้าสำนักปลัดเทศบาล ตำแหน่งก่อนที่จะย้าย
มาที่เทศบาลตำบลนาเหรงเป็นตำแหน่งหัวหน้าสำนักปลัด เทศบาลตำบลท่าแพ
แนวทางการปฏิบัติงานก็คือการประสานงานกันปฏิบัติงานในทุกภาคส่วนเพื่อประโยชน์ของเทศบาลตำบลนาเหรง
นายพงศ์เทพ พัดศรีเรือง

เรียนท่านประธานสภาฯ ผู้บริหาร สมาชิกสภาฯ ทุกท่าน กระผม 




นายพงศ์เทพ พัดศรีเมือง  ตำแหน่ง หัวหน้าฝ่ายบริหารงานคลัง กระผม




ย้ายมาจากเทศบาลตำบลท่ายาง ตำแหน่ง หัวหน้าฝ่ายบริหารงานคลัง




ซึ่งรับผิดชอบงานเกี่ยวกับกองคลังรองจากผู้อำนวยการกองคลัง

ระเบียบวาระที่ 2

เรื่องรับรองรายงานการประชุมครั้งที่แล้ว
2.1  รายงานการประชุมสภาเทศบาลตำบลนาเหรง  สมัยวิสามัญ  สมัยที่ 2 
ครั้งที่ 1 ประจำปี  2561  เมื่อวันที่  24 ธันวาคม 2561
2.2 รายงานการประชุมสภาเทศบาลตำบลนาเหรง สมัยสามัญ สมัยแรก
ครั้งที่ 1 เมื่อวันที่ 21 มกราคม 2562
นายสถาพร วัฒโน
ขอให้สมาชิกทุกท่านได้ตรวจดูรายงานการประชุมสภาเทศบาลตำบลนาเหรง




สมัยวิสามัญ  สมัยที่ 2 ครั้งที่ 1 ประจำปี  2561  เมื่อวันที่  24 ธันวาคม 2561
ว่ามีอะไรต้องแก้ไขเพิ่มเติมหรือไม่ มีท่านท่านใดขอแก้ไขหรือไม่ครับ ขอเชิญครับ
หากไม่มี  ก็ขอมติจากที่ประชุมว่าจะรับรองรายงานการประชุมสภาเทศบาลตำบลนาเหรง  สมัยวิสามัญ  สมัยที่ 2 ครั้งที่ 1 ประจำปี  2561  เมื่อวันที่  24 ธันวาคม 2561  หรือไม่  ท่านใดรับรองขอให้ยกมือขึ้นครับ
ที่ประชุม


มีมติรับรองรายงานการประชุม
จำนวน
    9    เสียง




ไม่รับรอง
     

จำนวน
    -
เสียง





งดออกเสียง
     

จำนวน
    1    ท่าน (ประธานสภาฯ)
นายสถาพร วัฒโน
ขอให้สมาชิกทุกท่านได้ตรวจดูรายงานการประชุมสภาเทศบาลตำบลนาเหรง




สมัยสามัญ สมัยแรก  ครั้งที่ 1  ประจำปี 2562  เมื่อวันที่ 21 มกราคม 2562
ว่ามีอะไรต้องแก้ไขเพิ่มเติมหรือไม่ มีท่านท่านใดขอแก้ไขหรือไม่ครับ ขอเชิญครับ
หากไม่มี  ก็ขอมติจากที่ประชุมว่าจะรับรองรายงานการประชุมสภาเทศบาลตำบลนาเหรง สมัยสามัญ สมัยแรก  ครั้งที่ 1  ประจำปี 2562 เมื่อวันที่ 21 มกราคม 2562 หรือไม่  ท่านใดรับรองขอให้ยกมือขึ้นครับ
ที่ประชุม


มีมติรับรองรายงานการประชุม
จำนวน
    9    เสียง




ไม่รับรอง
     

จำนวน
    -
เสียง





งดออกเสียง
     

จำนวน
    1    ท่าน(ประธานสภาฯ)
ระเบียบวาระที่ 3

เรื่องเสนอเพื่อทราบ




-
ระเบียบวาระที่ 4

เรื่องเสนอเพื่อพิจารณา
4.1 ญัตติการพิจารณาแก้ไขเปลี่ยนแปลงโครงการจ่ายขาดเงินทุนสำรอง
เงินสะสม ประจำปีงบประมาณ พ.ศ. 2561 จำนวน 4 โครงการ (กองช่าง)

นายสถาพร วัฒโน
ลำดับต่อไปจะเป็นญัตติการแก้ไขเปลี่ยนแปลงคำชี้แจงงบประมาณรายจ่าย 
(ประธานสภาฯ)
ประจำปีงบประมาณ พ.ศ. 2562   ขอเชิญเลขานุการได้เรียนชี้แจงระเบียบให้ที่ประชุมทราบ
นางสายฝน ยกชู 
เรียนประธานสภาฯ สมาชิกสภาเทศบาลตำบลนาเหรง คณะผู้บริหาร และ

ผู้เข้าร่วมประชุมทุกท่าน ดิฉันนางสายฝน ยกชู ตำแหน่ง เลขานุการสภาเทศบาลตำบลนาเหรง ขอเรียนชี้แจงให้ที่ประชุมทราบดังนี้   ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541  และที่แก้ไขเพิ่มเติมถึงฉบับที่ 3 พ.ศ. 2543  ข้อ 29  การแก้ไข
เปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น
นายสถาพร วัฒโน

ขอเชิญนายกเทศมนตรีตำบลนาเหรง ได้เรียนชี้แจงรายละเอียดให้ที่ประชุมทราบ 




ขอเชิญครับ
นายสุรศักดิ์ วงษ์อำไพวรรณ
เรียนประธานสภาฯ สมาชิกสภาเทศบาลตำบลนาเหรง และผู้เข้าร่วมประชุมทุก

ท่าน กระผมนายสุรศักดิ์ วงษ์อำไพวรรณ ตำแหน่ง ปลัดเทศบาล ปฏิบัติหน้าที่นายกเทศมนตรีตำบลนาเหรง ในวาระนี้ก็เป็นวาระที่เป็นการขอแก้ไขการเปลี่ยนแปลงส่วนรายละเอียดจะให้ผู้อำนวยการกองช่างได้อธิบาย ซึ่งกระผมเองจะขอนำเรียนเรื่องที่ได้รับการอนุมัติเงินทุนสำรองเงินสะสมเนื่องจากโครงการอื่นนั้นไม่ต้องมีการแก้ไขถูกต้องตามที่ได้ประมาณการและออกแบบไว้ เนื่องจากผู้อำนวยการกองช่างได้ออกไปสำรวจสถานที่และได้ทบทวนเรื่องของการดำเนินการที่ท่านได้เห็นอยู่ขณะนี้ก็คือถูกต้องแล้วก็อยู่ในระหว่างการจัดซื้อจัดจ้างเรื่องทั้งหมดวางท่อแปดตัวเป็นสิบโครงการตอนนี้ก็อยู่ที่พัสดุที่จะดำเนินการจัดซื้อจัดจ้างลงระบบและสี่โครงการนี้เมื่อผู้อำนวยการกองช่างได้ไปสำรวจมาแล้วก็ปรากฏว่ามันมีเหตุจำเป็นที่จะต้องแก้ไขเปลี่ยนแปลงเพราะถ้าหากใช้รูปแบบเก่าก็ไม่สามารถจะดำเนินการได้ และขอให้ผู้อำนวยการกองช่างได้อธิบายว่าทำไมต้องมีการเปลี่ยนแปลงแก้ไข
นายเอกธนัศน์  สุทธิรักษ์
เรียนท่านประธานสภาฯ ท่านผู้บริหาร ท่านสมาชิกสภาฯ และผู้เข้าร่วมประชุมทุกท่าน กระผมนายเอกธนัศน์  สุทธิรักษ์ ตำแหน่ง ผู้อำนวยการกองช่าง กระผมจะขอชี้แจงรายละเอียดโครงการที่ได้ทบทวน โครงการแรกโครงการวางท่อระบายน้ำสายบ้านนางเริ่ม-บ้านป้าแจก หมู่ที่ 2 เดิมตั้งไว้เพื่อจ่ายเป็นค่าวางท่อระบายน้ำคอนกรีตเสริมเหล็ก ปากลิ้นราง ชั้น 3 ยาว 1 เมตร ศก. 0.60 เมตร จำนวน 3 ท่อน และปรับปรุงถนน คสล. กว้าง 3 เมตร ยาว 5 เมตร 

งบประมาณ 22,100 บาท ขอแก้ไขเปลี่ยนแปลงเป็น โครงการปรังปรุงถนนสายบ้านนางเริ่ม – บ้านป้าแจก หมู่ที่ 2 ตั้งไว้เพื่อจ่ายเป็นค่าปรับปรุงถนน คสล. กว้าง 3 เมตร หนา 0.15 เมตร ยาว 5 เมตร งบประมาณ 14,500 บาท  เนื่องจากพื้นที่ความกว้างของถนนไม่เพียงพอที่จะทำการวางท่อได้ โครงการที่ 2 โครงการวางท่อระบายน้ำสายบ้านนายหนูเนือบ-คลองนมหนู หมู่ที่ 5 ตั้งไว้เพื่อจ่ายเป็นค่าวางท่อระบายน้ำคอนกรีตเสริมเหล็กปากลิ้นราง ชั้น 3 ยาว 1 เมตร ศก. 0.60 เมตร จำนวน 7 ท่อน พร้อมดาดคอนกรีตบริเวณปากท่อทั้งสองด้าน งบประมาณ 17,800 บาท ขอแก้ไขเปลี่ยนแปลงเป็น โครงการวางท่อระบายน้ำสายบ้านนายหนูเนือบ-คลองนมหนู หมู่ที่ 5 ตั้งไว้เพื่อจ่ายเป็นค่าวางท่อระบายน้ำคอนกรีตเสริมเหล็ก ขนาด ศก. 0.80 เมตร จำนวน 7 ท่อน พร้อมดาดคอนกรีตบริเวณปากท่อทั้งสองด้าน งบประมาณ 25,300 บาท เนื่องจากมีปริมาณน้ำไหลจำนวนมาก จึงต้องเพิ่มขนาดท่อระบายน้ำให้ใหญ่ขึ้น (เท่ากับท่อเดิม) โครงการวางท่อระบายน้ำสายบ้านนานอน-ท่าศาลา หมู่ที่ 5 ตั้งไว้เพื่อจ่ายเป็นค่าวางท่อระบายน้ำคอนกรีตเสริมเหล็ก ปากลิ้นราง ชั้น 3 ยาว 1 เมตร ศก. 0.60 เมตร จำนวน 4 ท่อน งบประมาณ 14,000 บาท ขอแก้ไขเปลี่ยนแปลงเป็น โครงการวางท่อระบายน้ำสายบ้านนานอน-ท่าศาลา หมู่ที่ 5 ตั้งไว้เพื่อจ่ายเป็นค่าวางท่อระบายน้ำคอนกรีตเสริมเหล็กปากลิ้นราง ชั้น 3 ยาว 1 เมตร ศก. 0.60 เมตร จำนวน 5  ท่อน และปรับปรุงผิวจราจร ค.ส.ล. กว้าง 4 เมตร ยาว 2 เมตร หนา 0.15 เมตร งบประมาณ 20,000 บาท เนื่องจากความยาวท่อระบายน้ำไม่เพียงพอ ต้องเพิ่มความยาวท่อและเทพื้นผิวจราจร ค.ส.ล.เพิ่มขึ้น โครงการที่ 4 โครงการขุดคูระบายน้ำพร้อมวางท่อระบายน้ำสายบ้านนายปรีชา-บ้านนายเฟื่อง หมู่ที่ 8 ตั้งไว้เพื่อจ่ายเป็นค่าขุดคูระบายน้ำ โดยขุดกว้างเฉลี่ย 0.70 เมตร ลึกเฉลี่ย 0.70 เมตร ความยาวไม่น้อยกว่า 170 เมตร และวางท่อระบายน้ำคอนกรีตเสริมเหล็ก ปากลิ้นราง ชั้น 3 ยาว 1 เมตร ศก. 0.80 เมตร จำนวน 8 ท่อน พร้อมดาดคอนกรีตบริเวณปากท่อทั้งสองด้าน งบประมาณ 59,200 บาท ขอแก้ไขเปลี่ยนแปลงเป็น โครงการขุดคูระบายน้ำพร้อมวางท่อระบายน้ำสายบ้านนายปรีชา-บ้านนายเฟื่อง หมู่ที่ 8 ตั้งไว้เพื่อจ่ายเป็นค่าขุดลอกคูระบายน้ำโดยขุดกว้าง 0.70 เมตร ลึกเฉลี่ย 0.70 เมตร ความยาวไม่น้อยกว่า 170 เมตร ความยาวไม่น้อยกว่า 170 เมตร และวางท่อระบายน้ำคอนกรีตเสริมเหล็ก ปากลิ้นราง ชั้น 3 ศก. 0.80 เมตร จำนวน 8 ท่อน พร้อมดาดคอนกรีตบริเวณปากท่อทั้งสองด้าน งบประมาณ 59,200 บาท
นายสถาพร วัฒโน
ตามที่ปลัดเทศบาลปฏิบัติหน้าที่นายกเทศมนตรีได้ชี้แจงให้ที่ประชุมทราบแล้วนั้น   ไม่ทราบว่ามีสมาชิกท่านใดจะอภิปรายหรือไม่ ขอเชิญครับ

หากไม่มี   ผมขอมติจากที่ประชุมด้วยว่า   ที่ประชุมแห่งนี้ให้แก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2561 โครงการจ่ายเงินทุนสำรองเงินสะสม จำนวน 4 โครงการ (กองช่าง)   หรือไม่   โดยจะขอมติทีละโครงการจนครบ 4 โครงการ  ดังต่อไปนี้ครับ
ท่านใดเห็นควรอนุมัติให้แก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2561  โครงการวางท่อระบายน้ำสายบ้านนางเริ่ม-บ้านป้าแจก หมู่ที่  2   กรุณายกมือขึ้นครับ
ที่ปร
ที่ประชุม


มีมติอนุมัติ
   9

เสียง


ไม่อนุมัติ
   -
          เสียง


งดออกเสียง
   1

ท่าน (ประธานสภาฯ)
นายสถาพร วัฒโน
ท่านใดเห็นควรอนุมัติให้แก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2561  โครงการวางท่อระบายน้ำสายบ้านนางนายหนูเนือบ-คลองนมหนู  หมู่ที่  5   กรุณายกมือขึ้นครับ
ที่ปร
ที่ประชุม


มีมติอนุมัติ
   9

เสียง


ไม่อนุมัติ
   -
          เสียง


งดออกเสียง
   1

ท่าน (ประธานสภาฯ)
นายสถาพร วัฒโน
ท่านใดเห็นควรอนุมัติให้แก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2561  โครงการวางท่อระบายน้ำสายบ้านนานอน-ท่าศาลา  หมู่ที่  5   กรุณายกมือขึ้นครับ
ที่ปร
ที่ประชุม


มีมติอนุมัติ
   9

เสียง


ไม่อนุมัติ
   -
          เสียง


งดออกเสียง
   1

ท่าน (ประธานสภาฯ)
นายสถาพร วัฒโน
ท่านใดเห็นควรอนุมัติให้แก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2561  โครงการขุดคูระบายน้ำพร้อมวางท่อระบายน้ำสายบ้านนายปรีชา-บ้านนายเฟื่อง  หมู่ที่  8   กรุณายกมือขึ้นครับ
ที่ปร
ที่ประชุม


มีมติอนุมัติ
   9

เสียง


ไม่อนุมัติ
   -
          เสียง


งดออกเสียง
   1

ท่าน (ประธานสภาฯ)

4.2  ญัตติการพิจารณาโอนงบประมาณเพิ่มและตั้งจ่ายเป็นรายการใหม่
(กองช่าง)
นายสถาพร วัฒโน
ลำดับต่อไปขอเชิญเลขานุการสภาฯ ได้ชี้แจงถึงระเบียบที่เกี่ยวข้องเพื่อที่ประชุมสภาเทศบาลตำบลนาเหรง ได้รับทราบและได้พิจารณาต่อไป ขอเชิญครับ
นางสายฝน ยกชู        
เรียนท่านประธานสภาเทศบาลตำบลนาเหรง และท่านสมาชิกสภาเทศบาลตำบลนาเหรงผู้ทรงเกียรติทุกท่าน ดิฉันนางสายฝน ยกชู ตำแหน่ง เลขานุการสภาฯ เทศบาลตำบลนาเหรง 9ามระเบียบกระทรวงมหาดไทย  ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติมถึงฉบับที่ 3 พ.ศ. 2543 ข้อ 27 การโอนและแก้ไขเปลี่ยนแปลงรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ คุณภาพเปลี่ยนหรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น
นายสถาพร วัฒโน
ตามที่เลขานุการสภาฯ ได้ชี้แจงหลักการและเหตุผลไปแล้วนั้น ลำดับต่อไปขอเชิญ



ท่านปลัดเทศบาลปฏิบัติหน้าที่นายกเทศมนตรีตำบลนาเหรงได้ชี้แจงรายละเอียดให้ที่ประชุมรับทราบ เพื่อให้ที่ประชุมได้พิจารณาให้ความเห็นชอบต่อไป ขอเชิญครับ
นายสุรศักดิ์ วงษ์อำไพวรรณ
เรียนท่านประธานสภาฯ สมาชิกสภาฯ ผู้ทรงเกียรติ และผู้เข้าร่วมประชุมทุกท่าน 
(นายกเทศมนตรีฯ)
กระผม นายสุรศักดิ์ วงษ์อำไพวรรณ  ตำแหน่ง  ปลัดเทศบาล ปฏิบัติหน้าที่นายกเทศมนตรีตำบลนาเหรงสำหรับในวาระนี้เป็นวาระที่สำคัญเรานั้นได้ใช้งบประมาณในการซ่อมแซมถนนไปเนื่องจากกรณีนั้นเป็นกรณีฉุกเฉิน ส่วนประเด็นนี้เป็นเรื่องปกติที่กองช่างจะต้องตั้งไว้ในการซ่อมแซมครุภัณฑ์ที่ดินและสิ่งก่อสร้างที่อยู่ในความดูแลของเทศบาลปรากฎว่าเทศบาลตำบลนาเหรงเทศบัญญัติปี 2562 ไม่มีคำว่าที่ดินและสิ่งก่อสร้างในรายละเอียดที่อยู่ในมือท่านมีเพียงแค่บำรุงรักษาปรับปรุงครุภัณฑ์หมวดรายจ่ายซ่อมแซมที่ดินและสิ่งก่อสร้างไม่เจอ ร่างที่กองช่างเสนอมาไม่มีกระผมจึงขออนุมัติญัตติที่เสนอมาในครั้งนี้เราก็จะให้กองช่างพิจารณาเงินที่จ่ายหรือเหลือจ่ายเพื่อที่จะมาโอนมาตั้งเป็นหมวดรายจ่ายใหม่คือรายจ่ายสำหรับซ่อมแซมถนนนั่นเองนะครับ จำนวนประมาณสี่แสนสองหมื่นบาท ทางสภาให้การอนุมัติในการตั้งรายจ่ายขึ้นมาใหม่ก็จะให้ผู้อำนวยการกองช่างไปสำรวจถนนที่บอกว่าลำบากมีงบอยู่สี่แสนสองหมื่นบาทนี่คือรายละเอียดที่แจ้งต่อท่านผ่านประธานสภาฯ ที่ต้องเสนอญัตตินี้เพื่อพิจารณาอนุมัติ
นายสถาพร วัฒโน
ตามที่ปลัดเทศบาลปฏิบัติหน้าที่นายกเทศมนตรีฯ ได้ชี้แจงรายละเอียดให้ที่ประชุมทราบไปแล้วนั้น
ขอให้ที่ประชุมได้พิจารณาต่อไป    ขอเชิญครับ  

เมื่อสมาชิกในที่ประชุมได้พิจารณามาพอสมควรแล้วนั้น กระผมจึงขอมติที่ประชุมครับ สมาชิกท่านใดเห็นชอบอนุมัติให้โอนงบประมาณเพิ่มและตั้งจ่ายเป็นรายการใหม่ (กองช่าง) ตามรายการ รายละเอียดดังกล่าว ข้างต้น โปรดยกมือ
มติที่ประชุม

เห็นชอบ            9         เสียง



ไม่เห็นชอบ         -          เสียง



งดออกเสียง        1         เสียง (ประธานสภาฯ)
4.3  ญัตติการพิจารณาร่างเทศบัญญัติตำบลนาเหรง เรื่อง ตลาด พ.ศ. 2562
(สำนักปลัด) 

นายสถาพร วัฒโน
ตามที่คณะผู้บริหารได้เสนอญัตติการพิจารณาร่างเทศบัญญัติเทศบาลตำบล
นาเหรง เรื่อง ตลาด พ.ศ. 2562 มานั้น ลำดับต่อไป ขอเชิญเลขานุการสภาได้เรียนชี้แจงระเบียบที่เกี่ยวข้องให้ที่ประชุมทราบ  ขอเชิญครับ
นางสายฝน  ยกชู
ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554
ข้อ 45 ญัตติร่างข้อบัญญัติที่ประชุมสภาท้องถิ่น ต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้
ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ 
นายสถาพร วัฒโน

สมาชิกทุกท่านก็ได้รับฟังรายละเอียด ระเบียบ ข้อกฎหมายที่เกี่ยวข้องแล้วสมาชิกท่านใดจะซักถามหรือมีข้อเสนอต่อที่ประชุมบ้าง 


หากไม่มี  สมาชิกท่านใดจะเสนอให้พิจารณาร่างเทศบัญญัติเทศบาลตำบลนาเหรง  เรื่อง ตลาด พ.ศ. 2562  สามวาระรวดเดียว เชิญเสนอได้ครับ
นายสมพร สุทธิรักษ์
เรียนท่านประธานสภาฯ กระผมนายสมพร สุทธิรักษ์ สมาชิกสภาเทศบาล เขตที่  1   ขอเสนอให้พิจารณาร่างเทศบัญญัติเทศบาลตำบลนาเหรง  เรื่อง  ตลาด พ.ศ. 2562  สามวาระรวดเดียว ครับ
ผู้รับรอง
1. นายชาญวิทย์  มะเอียด

2. นายสำราญ    ช่วยสร้าง

นายชาญวิทย์ มะเอียด
เรียนท่านประธานสภาฯ กระผมนายชาญวิทย์  มะเอียด สมาชิกสภาเทศบาล เขตที่ 2  ขอเสนอให้พิจารณาร่างเทศบัญญัติเทศบาลตำบลนาเหรง  เรื่อง  ตลาด พ.ศ. 2562  สามวาระรวดเดียว ครับ
ผู้รับรอง
1. นายสุรินทร์  ชูบุตร

2. นายสมพร   สุทธิรักษ์
นายสำราญ  ช่วยสร้าง
เรียนท่านประธานสภาฯ กระผมนายสำราญ ช่วยสร้าง สมาชิกสภาเทศบาล เขตที่ 1 ขอเสนอให้พิจารณาร่างเทศบัญญัติเทศบาลตำบลนาเหรง  เรื่อง  ตลาด พ.ศ. 2562  สามวาระรวดเดียว ครับ
ผู้รับรอง
1. นายอำนวย  จิตรพงค์

2. นายสวัสดิ์    สุบรรณ์
นายสุรเชษฐ  เพ็งแก้ว
เรียนท่านประธานสภาฯ กระผมนายสุรเชษฐ เพ็งแก้ว สมาชิกสภาเทศบาล เขตที่ 1  ขอเสนอให้พิจารณาร่างเทศบัญญัติเทศบาลตำบลนาเหรง  เรื่อง  ตลาด พ.ศ. 2562  สามวาระรวดเดียว ครับ
ผู้รับรอง
1. นายธีรศักดิ์  กังเซ่ง

2. นายสมปราด วงเขิน
นายสถาพร วัฒโน
มีท่านใดจะเสนอเป็นอย่างอื่นบ้าง   เมื่อไม่มี  ถือว่าสภาเทศบาลตำบลนาเหรง  ได้เสนอให้ที่ประชุมสภาพิจารณาร่างเทศบัญญัติเทศบาลตำบลนาเหรง  เรื่อง ตลาด พ.ศ. 2562 โดยการพิจารณาสามวาระรวดเดียว   ต่อไปผมจะขอมติที่ประชุม สมาชิกท่านใดอนุมัติให้การพิจารณาร่างเทศบัญญัติเทศบาลตำบลนาเหรง  เรื่อง ตลาด พ.ศ. 2562 พิจารณาสามวาระรวดเดียว โปรดยกมือขึ้นครับ
ที่ประชุม
มีมติอนุมัติให้พิจารณาร่างเทศบัญญัติเทศบาลตำบลนาเหรง  เรื่อง ตลาด พ.ศ. 2562 โดยการพิจารณาสามวาระรวดเดียว   
อนุมัติ


จำนวน       9       
เสียง




ไม่อนุมัติ

จำนวน       -

เสียง




งดออกเสียง

จำนวน       1             ท่าน (ประธานสภาฯ)
นายสถาพร วัฒโน

สรุปที่ประชุมสภาอนุมัติให้พิจารณาร่างเทศบัญญัติเทศบาลตำบล




นาเหรง  เรื่อง ตลาด พ.ศ. 2562  สามวาระรวดเดียว
นายสถาพร วัฒโน
ลำดับต่อไป จะเป็นการพิจารณาร่างเทศบัญญัติเทศบาลตำบลนาเหรง  เรื่อง  ตลาด  พ.ศ. 2562 ในวาระที่ 1 รับหลักการ ขอเชิญเลขานุการสภาฯ ได้เรียนชี้แจงระเบียบให้ที่ประชุมทราบ

นางสายฝน ยกชู
เรียนท่านประธานสภาฯ ท่านผู้บริหาร ท่านสมาชิกสภาฯ ดิฉันนางสายฝน ยกชู ตำแหน่ง เลขานุการสภาเทศบาลตำบลนาเหรง ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554
ข้อ 47 “ในการพิจารณาญัตติร่างเทศบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างเทศบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้วเพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้” 
นายสถาพร วัฒโน  
ตามที่เลขานุการสภาฯ ได้ชี้แจงระเบียบที่เกี่ยวข้องไปแล้วนั้น   ไม่ทราบว่า

สมาชิกท่านใดมีอะไรสงสัยในข้อระเบียบหรือไม่ครับ     
หากไม่มี  ลำดับต่อไปขอเชิญท่านปลัดเทศบาล ปฏิบัติหน้าที่นายกเทศมนตรีตำบล
นาเหรงชี้แจงถึงหลักการและเหตุผลแห่งร่างเทศบัญญัติเทศบาลตำบลนาเหรง เรื่อง ตลาด  พ.ศ. 2562  ให้ที่ประชุมทราบ  ขอเชิญครับ
นายสุรศักดิ์ วงษ์อำไพวรรณ
เรียนท่านประธานสภาฯ สมาชิกสภาฯ ผู้ทรงเกียรติ และผู้เข้าร่วมประชุมทุกท่าน 

กระผม นายสุรศักดิ์ วงษ์อำไพวรรณ  ตำแหน่ง  ปลัดเทศบาล ปฏิบัติหน้าที่นายกเทศมนตรีตำบลนาเหรง สำหรับเรื่องนี้ที่ได้เสนอต่อสภาเทศบาลตำบล
นาเหรงก็เนื่องจากว่าความจำเป็นที่ผ่านมามันเกิดอะไรขึ้น เพราะข้อบัญญัตินี้มันมีมาตั้งแต่ปี พ.ศ. 2540 แต่นาเหรงเพิ่งมีวันนี้ เหตุผลพอเราไม่มีเท่ากับว่าเราไม่มีกฎหมายไปใช้บังคับกับตลาดภายในเขตตำบลนาเหรงได้เลย มันมีความจำเป็นอย่างไรตลาดบริเวณสามแยกนาเหรงเขาไม่ได้มาขออนุญาตจากเทศบาลเพราะเขาขอไม่ได้เพราะไม่มีกฎหมายให้ขอไม่ว่าจะเป็นตลาดที่บ้านในตูล หมู่ที่ 4 เพราะค่าธรรมเนียมนั้นเขาต้องมาจ่ายเมื่อเรามีข้อบัญญัติ ข้อที่ 2 เราไม่สามารถไปจัดระบบในตลาดได้เลยไม่ว่าที่จอดรถ ห้องน้ำ ฯลฯ เพราะเราไม่มีกฎหมายไปบังคับ และหากมีอะไรเกิดเหตุกับการซื้อขาย เช่น ราคา คุณภาพ อาจจะไปนำซากสัตว์ที่มีโรคขึ้นมามาขายเราก็ดำเนินการอะไรไม่ได้เลย ทำให้ตลาดตอนนี้เหมือนกับต่างคนต่างอยู่กับเทศบาลอนาคตข้างหน้าจะเกิดปัญหาแน่นอน ซึ่งนายอำเภอก็ได้บ่นมาหลายครั้งแล้วบริเวณลานจอดรถที่บริเวณสามแยกก็ต้องยอมรับว่ามันมีปัญหาจริง ๆ ถนนคับแคบวุ่นวายมากเกิดอุบัติเหตุบ่อย ๆ ให้ท่านสมาชิกพิจารณาถึงประโยชน์ของประชาชนไม่ใช่ประโยชน์ของเทศบาลในการที่เราจะคุ้มครองประชาชนในการใช้บริการของตลาดเราสามารถเข้าไปกำกับดูแลตลาดในแต่ละที่ได้ซึ่งกฎหมายจะเน้นหนักให้เจ้าของตลาดดำเนินการตามข้อกฎหมายไม่ว่าจะบัญญัติให้มีห้องน้ำ การจัดให้มีทางเดินที่เหมาะสม โต๊ะ เก้าอี้ในการวางของ และเขาต้องมาขออนุญาตจากเทศบาลเป็นรายปีปีต่อปีถ้าเขาไม่มีใบอนุญาตเขาก็ไม่สามารถจัดตั้งตลาดได้นั่นคือมาตรการที่เราบังคับใช้กับเจ้าของตลาดเพื่อความปลอดภัย

สะดวกของประชาชน ซึ่งรายละเอียดอยู่ในมือท่านแล้ว ซึ่งวาระนี้เป็นวาระรับหลักการหากมีท่านใดจะอภิปรายก็อภิปรายได้
นายสถาพร วัฒโน

สมาชิกทุกท่านได้รับทราบถึงหลักการและเหตุผลในการเสนอร่างเทศบัญญัติ




เทศบาลตำบลนาเหรง  เรื่อง  ตลาด  พ.ศ. 2562  เป็นที่เรียบร้อยแล้ว สมาชิก




ท่านใดจะอภิปรายหรือซักถามบ้าง ขอเชิญครับ
นายสถาพร วัฒโน

สมาชิกท่านใดจะอภิปรายอีกบ้าง เมื่อไม่มีผู้ใดจะอภิปรายอีก ผมจะขอมติที่ประชุม 
ในวาระที่ 1 สมาชิกท่านใดรับหลักการแห่งร่างเทศบัญญัติเทศบาลตำบลนาเหรง  
เรื่อง  ตลาด พ.ศ. 2562 โปรดยกมือขึ้นครับ
ที่ประชุม


มีมติรับหลักการ

จำนวน          9      
เสียง




ไม่รับหลักการ

จำนวน
         -  
เสียง




งดออกเสียง

จำนวน          1  
เสียง (ประธานสภาฯ)
นายสถาพร วัฒโน
สรุปที่ประชุมมีมติรับหลักการ แห่งร่างเทศบัญญัติเทศบาลตำบลนาเหรง เรื่อง  ตลาด พ.ศ. 2562  ต่อไปจะเป็นการพิจารณาในวาระที่ 2 การแปรญัตติ  เนื่องจากสภาแห่งนี้ได้มีมติอนุมัติให้พิจารณาสามวาระรวดเดียว การพิจารณาในวาระที่สองนั้น ให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ มีสมาชิกท่านใดจะเสนอคำแปรญัตติในข้อใดบ้าง ขอเชิญครับ

เมื่อไม่มีผู้ใดเสนอคำแปรญัตติ ผมจะขอมติที่ประชุม สมาชิกท่านใดเห็นชอบให้คงไว้ตามร่างเดิม โปรดยกมือครับ
ที่ประชุม


มีมติเห็นชอบให้คงไว้ตามร่างเดิม    จำนวน    
9      เสียง




ไม่เห็นชอบ


    จำนวน     
-       เสียง




งดออกเสียง


    จำนวน     
1      ท่าน (ประธานสภาฯ)
นายสถาพร วัฒโน
ลำดับต่อไปเป็นการพิจารณาในวาระที่ 3 ขอเชิญเลขานุการได้ชี้แจงระเบียบให้ที่ประชุมทราบครับ
นางสายฝน ยกชู

เรียนท่านประธานสภาฯ ท่านสมาชิกสภาฯ ทุกท่าน ท่านคณะผู้บริหาร ดิฉัน


นางสายฝน ยกชู  ตำแหน่ง เลขานุกานสภาเทศบาลตำบลนาเหรงตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547  และที่แก้ไขเพิ่มเติม  ข้อ ๕๒ การพิจารณาร่างข้อบัญญัติในวาระที่สาม ไม่มีการอภิปรายเว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร
ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นเทศบัญญัติหรือไม่

นายสถาพร วัฒโน
การพิจารณาในวาระที่ 3  ในวาระนี้จะไม่มีการอภิปราย ดังนั้น  ผมจะขอมติที่ประชุม สมาชิกท่านใด เห็นชอบให้ตราเป็นเทศบัญญัติเทศบาลตำบล เรื่อง  ตลาด พ.ศ. 2562  โปรดยกมือขึ้นครับ
ที่ประชุม


มีมติเห็นชอบ

จำนวน    
9    
เสียง




ไม่เห็นชอบ

จำนวน     
-
 เสียง




งดออกเสียง

จำนวน     
1
 ท่าน (ประธานสภาฯ)
นายสถาพร วัฒโน
สรุปที่ประชุมได้มีมติเห็นชอบให้ตราเป็นเทศบัญญัติเทศบาลตำบลนาเหรง  เรื่อง ตลาด พ.ศ. 2562
นายสุรศักดิ์ วงษ์อำไพวรรณ
เรียนท่านประธานสภาฯ สมาชิกสภาฯ ผู้ทรงเกียรติ และผู้เข้าร่วมประชุมทุกท่าน 

กระผม นายสุรศักดิ์ วงษ์อำไพวรรณ  ตำแหน่ง  ปลัดเทศบาล ปฏิบัติหน้าที่นายกเทศมนตรีตำบลนาเหรง กระผมก็ต้องขอขอบคุณท่านสมาชิกสภาฯ ที่ให้ความเห็นชอบและมีมติให้ตราเป็นร่างเทศบัญญัติเทศบาลตำบลนาเหรง เรื่อง ตลาด พ.ศ.2562 และนำเรียนว่าหลังจากที่ตราเป็นเทศบัญญัติแล้วก็จะเชิญผู้ที่เป็นเจ้าของตลาดทั้งหมดมาประชุมร่วมกันมาทำความเข้าใจแล้วจะค่อย ๆ อะไรที่เขาสามารถดำเนินการได้เลยก็จะขอร้องเขาให้ดำเนินการที่กระผมได้พูดมาทั้งหมดจะต้องค่อยเป็นค่อยไป ก็จะเรียนให้ฟังว่าจะไม่มีผลกระทบกับการที่ท่านยกมือ กระผมก็มีมาตรการดี ๆ ที่จะมาร่วมพูดคุยกันกับเจ้าของตลาดค่อย ๆ ปรับกัน แต่ที่ได้แน่ ๆ เจ้าของตลาดต้องมาขออนุญาตกับเทศบาล 
นายสถาพร วัฒโน

ต่อไประเบียบวาระที่ 5 เรื่องอื่น ๆ (ถ้ามี) ขอเชิญครับ
นายสมพร สุทธิรักษ์

เรียนท่านประธานสภาฯ ท่านผู้บริหาร และท่านสมาชิกสภาฯ ทุกท่าน กระผม
นายสมพร สุทธิรักษ์ ตำแหน่ง สท. เขต 1 กระผมมีเรื่องอยู่หนึ่งถึงสองเรื่องที่จะฝากผู้บริหาร หัวหน้าส่วน เจ้าหน้าที่เทศบาลตำบลนาเหรง ในเรื่องที่เจ้าหน้าที่บางตำแหน่งที่มารับตำแหน่งในเทศบาลตำบลนาเหรง ที่ไม่มีความรับผิดชอบเรื่องงานที่ทำให้ประชาชนได้รับประโยชน์ ล่าช้า อย่างเช่นเจ้าหน้าที่ตำแหน่งพัสดุ โครงการผ่านสภาฯ ไปประมาณ 5-6 เดือนแล้วโครงการยังไม่ประกาศให้มีการดำเนินโครงการทำให้ประชาชนในพื้นที่ไม่ได้รับประโยชน์อย่างรวดเร็วผมขอฝากหัวหน้าส่วน และผู้บริหารได้พิจารณาเจ้าหน้าที่คนนี้ด้วยครับ ภาษีเงินเดือนของประชาชนเพราะประชาชนเขาเดือดร้อนจะต้องรีบแก้ไขปัญหาไม่ใช่ทำงานแบบเช้าชามเย็นยามหัวหน้าเจ้าหน้าที่ช่วยพิจารณาเจ้าหน้าที่คนนี้ด้วยนะครับ

นายสมปราด วงเขิน

เรียนท่านประธานสภาฯ ท่านผู้บริหาร และท่านสมาชิกสภาฯ ทุกท่าน กระผม
นายสมปราด วงเขิน ตำแหน่ง สท. เขต 1 กระผมมีเรื่องอยู่สองเรื่องก็เป็นเรื่องเดิม ๆ คือเรื่องไฟฟ้าส่องทาง ตอนนี้จะเห็นว่าไฟฟ้าส่องทางหมู่ที่ 4 หมู่ที่ 2  และหมู่อื่น ๆ รู้สึกว่ามันจะดับไปในการสัญจรไปมาในช่วงกลางคืน ตอนนี้ก็ใกล้ฤดูแล้งจากพยากรณ์อากาศเห็นว่าฝนจะทิ้งช่วงมาก เพราะฉะนั้นในเรื่องการเตรียมน้ำสำหรับอุปโภค บริโภค ของประชาชนที่มีอยู่ก็หมู่ที่ 4 โดยเฉพาะที่เพิ่งก่อสร้างใหม่ไปดำเนินการแล้วแต่ช่วงนี้ก็ไม่ได้ใช้อยู่เหมือนเดิม โดยเฉพาะที่เพิ่งเจาะใหม่ บ้านไสคา ซึ่งตอนนี้ไม่สามารถใช้การได้อยู่ไม่ทราบว่าเป็นอย่างไรช่วยดูให้ด้วย และจะถามว่าประปาใบนี้โอนให้หมู่บ้านหรือเทศบาลจะยังคงดูแลอยู่เพราะถ้าถามหมู่บ้าน หมู่บ้านจะบอกว่าเทศบาลเป็นผู้ดูแลแต่พอถามเทศบาลเทศบาลบอกว่าหมู่บ้านเป็นผู้ดูแลและดำเนินการในเรื่องของการเก็บเงินค่าน้ำประปาอยู่ก็ไม่ทราบว่าเป็นอย่างไร ชาวบ้านบอกว่าน้ำขุ่นไม่อยากจะใช้แต่ถ้าเราอธิบายให้ชาวบ้านทราบในฐานะผู้ดูแลเอง และเรื่องป้ายที่ออกจากสามแยกเคียงศิริเราจะเห็นป้ายหนึ่งครั้งสมัย อบต. เป็นป้ายแผ่นเหล็กในเรื่องขับเคลื่อนของภัยพิบัติถ้าเป็นไปได้น่าจะเอาออกได้แล้วหรือเลื่อนเข้าไปให้อยู่ด้านในการสัญจรไปมาจะมองไม่ค่อยเห็นมีป้ายของ สส. อีก ขอฝากด้วยนะครับ
นายสุรศักดิ์ วงษ์อำไพวรรณ
เรียนท่านประธานสภาฯ สมาชิกสภาฯ ผู้ทรงเกียรติ และผู้เข้าร่วมประชุมทุกท่าน 
กระผม นายสุรศักดิ์ วงษ์อำไพวรรณ  ตำแหน่ง  ปลัดเทศบาล ปฏิบัติหน้าที่นายกเทศมนตรีตำบลนาเหรง เรื่องแรกท่านสมาชิกสอบถามเรื่องพนักงานอยากจะนำเรียนว่าตั้งแต่เช้านี้จนถึงตอนนี้ก็คุยกันแต่เรื่องนี้ ตอนนี้ก็วางมาตราการหาคนมาช่วยในตำแหน่งนี้อีกตำแหน่งหนึ่งส่วนคนที่ไม่ผ่านก็จะไม่ขึ้นเงินเดือนให้และก็จะต้องโดนตั้งวินัย ซึ่งได้สั่งการไปแล้ว การทำงานตอนนี้เราก็ได้มีบุคลากรที่คุณภาพมาหลายคน เรื่องไฟฟ้าเมื่อไปดำเนินการที่หมู่ไหนก็ให้มีการจัดทำบันทึกเขียนไว้ว่าวันนี้ออกไปที่ไหน เก็บขยะก็เหมือนกันก็ต้องบันทึกว่าวันนี้ไปเก็บที่ไหน ผมมีหัวหน้าส่วนหัวหน้าส่วนก็ต้องช่วยผม มอบผู้อำนวยการกองช่างดูแลเรื่องไฟฟ้า เรื่องของหมู่ที่ 4 ประปากระผมยืนยันว่าหมู่บ้านเป็นผู้บริหาร ถ้าหมู่บ้านเป็นผู้บริหารก็ต้องมีการจัดประชุมแล้วก็ให้มีคำสั่งแต่งตั้งจากเทศบาลว่าใครเป็นประธาน รองประธาน เหรัญญิก ฯลฯ คนดูแลประปา และให้รายงานทางการเงินว่าเก็บเงินได้เท่าไหร่ในแต่ละเดือนเพื่อที่ว่าถ้าเกิดความเสียหายใหญ่หมู่บ้านไม่สามารถซ่อมแซมได้เทศบาลก็สามารถจัดตั้งงบประมาณไปซ่อมแซมให้ได้ 


        -13-
ปิดประชุมเวลา                     14.00
    น.
 (ลงชื่อ)           
   
                            ผู้บันทึกการประชุม

                         ( นางสายฝน ยกชู)
                                              เลขานุการสภาเทศบาลตำบลนาเหรง
(ลงชื่อ)            

(นายสถาพร    วัฒโน)
ประธานสภาเทศบาลตำบลนาเหรง
-  คณะกรรมการตรวจรายงานการประชุมได้ตรวจสอบความถูกต้อง   ของรายงานการประชุมสภาเทศบาล
       ตำบลนาเหรง  สมัยสามัญ สมัยที่ 2  ครั้งที่ 1  ประจำปี  2562   (เมื่อวันที่  7 มีนาคม 2562)
 (ลงชื่อ)
       

          ประธานกรรมการตรวจรายงานการประชุม     
                       (นายสมปราด วงเขิน)
          (ลงชื่อ)
    
  
          กรรมการตรวจรายงานการประชุม     
                       (นายสุรทิตย์   จามจุรี)
          (ลงชื่อ)
    
     

เลขานุการกรรมการตรวจรายงานการประชุม     
                      (นายอำนวย จิตรพงค์)
